Boere-Afrikaner Volksraad distansieer hom van Orania opmerkings | Die Vryburger
Boere-Afrikaner Volksraad distansieer hom van Orania opmerkings
July 9, 2013 - Nuus - 7 comments
In n skerp bewoorde verklaring het die voorsitter van die Boere-Afrikaner Volksraad hom skerp uitgelaat oor die siening van Carel Boshoff.
Die volledige verklaring van die voorsitter, mnr. Andries Breytenbach lui soos volg:
Terwyl die Boere-Afrikanervolksraad en talle volksgenote dit eens is met Orania en die vryheidstrewe waarmee die nedersetting geassosieer word, distansieer ons ons van mnr. Carel Boshoff se verklaring in die Orania-Nuusbrief van 2 Julie 2013.
Groot klem word in die verklaring en die voorafgaande verduidelikende perspektiewe geplaas op Mandela se "nalatenskap van erkenning en versoening":
– erkenning deur "Mandela en sy regering" van Orania as "die belangrikste konkrete beliggaming van die Afrikaner se vryheidstrewe"; en
– versoening, waardeur "die moontlikheid van volskaalse gewapende konflik in Suid-Afrika, waarby Afrikaners noodwendig groot skade sou ly,… deels… afgeweer (is)" en "ons in staat gestel (is) om ons vryheid langs vreedsame en opbouende weg na te streef."
In een van die bewysstukke wat tydens die Rivonia-verhoor voorgelê is, het Mandela geskryf:
"…in ons land word die stryd van die verdrukte massas gelei deur die S.A. Kommunistiese Party en begeester deur sy beleid… Die volk ('people') van Suid-Afrika, gelei deur die S.A. Kommunistiese Party, sal die kapitalistiese samelewing vernietig en in sy plek sosialisme bou. Die oorgang kan nie bewerkstellig word deur stadige veranderings of deur hervormings… nie, maar deur rewolusie. 'n Mens moet daarom 'n revolusionêr wees en nie 'n hervormer nie."
Omdat wyle dr. Verwoerd grondig begryp het watter rampspoedige gevolge dié soort denke en strewe asook die manier waarop dit teweeg gebring sou word, vir die beskawing en die blankes in Suid-Afrika ingehou het, het hy in reaksie op suggesties dat Mandela nog die leier van die toekoms kon word, gesê:
"Hierdie mense is misdadigers, Kommunistiese misdadigers… God verhoed dit".
Hoe reg dr. Verwoerd die saak vooruitgesien en beoordeel het, word deur die geskiedenis van die afgelope twintig jaar bevestig. Mandela en sy geesgenootlike opvolgers se optrede loënstraf die beweerde erkenning en versoening. Nooit het dit hulle daartoe gebring om die Boere-Afrikanervolk se reg op vryheid te erken of die voortgaande moord op ons volk, waardeur ons van ons ganse eiendomlike beroof word, te veroordeel nie, laat staan nog te stop. Inteendeel, ons aandrang op vryheid word geïgnoreer en die moord op ons volk word ontken en deur hulle optrede effektief aangemoedig.
Mandela se gebare van "versoening" is om ons volk in sy onderwerping ná De Klerk se vernederende kapitulasie te hoon. Dit herinner sterk aan die konsentrasiekampmoordenaar en landverwoester, lord Kitchener se "versoenende" handreik na genl. De Wet met die woorde: "we are good friends now", ná die Boereleiers se gedwonge ondertekening van die Vereenigingse Vredesverdrag. De Wet het hom geïgnoreer en die nag ingestap, diep bedroef oor die verlies van sy vaderland, na al die lyding en dood wat sy volk getrotseer het om dit te behou.
Wat beteken erkenning van Orania nadat 'n hele volk sy vryheid en sy vaderland verloor het, en onder 'n Grondwet ingedwing is wat ons volk se ganse geestelike grondslag verloën, sonder die gerinigste moontlikheid daar te stel om op konstitusionele wyse weer daaronder uit te kom?
Hoe sterk die Volksraad hom ook al met Orania en Kleinfontein vereenselwig, moet ons perspektief behou en besef dat dié nedersettings, wat nie eers volwaardige dorpe is nie, 'n karikatuur is van die vryheidsideaal waarvoor ons voorouers 175 jaar gelede hul geboorteland verlaat en die wildernis ingetrek het.
Ons volk se vryheidstrewe sal geen skade ly as diegene wat nie kans sien om hulle teenoor Mandela se politiek testament op te stel nie, dan maar net daaroor swyg nie, want onnodige verklarings skep die indruk dat daar meegesing wil word in die koor van roubeklaers om tog ook maar gehoor te word. Ofskoon die media die ou terroris wêreldwyd tot 'n afgod verhef het, het die Boere-Afrikanervolk niks aan hom nie.
7 thoughts on "Boere-Afrikaner Volksraad distansieer hom van Orania opmerkings"
Vaandrig July 9, 2013 at 2:12 pm
Dankie tog vir hierdie verklaring wat seer sekerlik dien om perspektief te hernu en 'n hele paar dinge tegelykertyd op te klaar, ook wat Orania en Kleinfontein betref (is dit KLEINFONTEIN BOEREBELANGE KOöPERATIEF BEPERK. ) Daar word wyd van Kleinfontein gepraat en geskryf asof die Kleinfontein Nedersetting die hele plaas Kleinfontein behels. Die plaas Kleinfontein is tot my beste wete sowat 2140 ha groot waarvan KLEINFONTEIN BOEREBELANGE KOöPERATIEF BEPERK sowat 860 ha besit.
Die res van die plaas is in 'n groot aantal kleiner of groter onderverdelings verdeel wat aan verskeie eienaars behoort. Dit is dus uiters verwarrend om telkens van "Kleinfontein" te hoor en te lees sonder dat aangedui word watter deel van Kleinfontein bedoel word,- van die gedeeltes wat aan ander eienaars behoort of die gedeelte wat aan die Koöperasie behoort.
"Kleinfontein" sê op hulle webblad hulle "missie" is "Om die eiendom in sy besit in 'n leefruimte vir vryheidsliewende lede van die Boere-Afrikanervolk te ontwikkel, ….". Dit is presies waaroor dit kan gaan, 'n leefruimte vir lede van die Boere-Afrikanervolk binne kultuurverband op 'n bepaalde eiendom. Dit moet dus hoegenaamd nie verwar word met die verwerkliking van die Boere-Afrikanervolk se vryheidstrewe en veral nie soos vergestalt deur daardie deel van die volk wat by die VVK geregistreer is en deur die Boere-Afrikaner Volksraad verteenwoordig word nie.
Voorafgaande moet nie gesien word as kritiek teen "Kleinfontein" nie, hoegenaamd nie. Dit is wonderlik dat daar so 'n heenkome is, dit gaan egter oor perspektief.
Wat Orania betref was daar 'n tyd gelede lang en uitgebreide kommentaarlewering in die Vryburger waar Solidariforum se betrokkenheid onder skoot gekom het en 'n mens behoort nie verder daaroor uit te brei nie, die doel is nie om mense te vervreem nie maar oop oë moet ons oop oë loop, ons kan nie bekostig om op dwaalweë en sypaadjies te beland nie.
Arnold July 10, 2013 at 9:56 pm
Daar is iets omtrent Oraniawat heelwat mense hinder. As Pink Frik de klerk op watter wyse ookal 'n vingertjie in daai paai het, sal Orania nie groter as 'n hoenderhok word nie.
Fiona Nell July 12, 2013 at 9:30 am
Ons was ook n pae weke terug in Orania en het baie Gedink van die plek, maar glo my nou goed!…. ek gaan my ook distansieer van hulle.
En so sal ek ook almal vertel!, Familie en vriende.
Dr Verwoerd draai in sy graf om as hy dit moes hoor
Ben Burger July 12, 2013 at 1:43 pm
Daar gaan ons alweer! Die alewige gestryery ondermekaar. Plaas dat breinkrag ingespan word om strategie te bepaal vind ons tyd om mekaar uit te haal. Orania Volg die regte strategie soos wat die onlangse geskiedenis bewys met ondere andere diplomatieke betrekkinge in Europa en die Volkstaatraad doen goeie werk. Daar is een Doelwit: VRYHEID!! Die doel heilig die middele.
Sheugnet July 12, 2013 at 5:01 pm
Nee wat. Orania moet weet hoe die mense voel. Vryheid gaan nie deur diplomasie bereik word nie.
Ben Burger July 15, 2013 at 4:16 pm
Daar is vir nou nie 'n ander manier nie. Dis in elkgeval die pad wat die Volkstaatraad tereg geneem het. Ons moet nie die wiel ses keer herontwerp nie!
Pietafew July 15, 2013 at 9:22 pm
Ek dink almal moet hulself deeglik vergewis van dr. Christo Landman (rubriekskrywer), se artikel in praag.co.za , SELFBESKIKKING, gedateer 5 September 2011.
Daarbenewens moet daar gelet word op GLOBALE verhitting en hoe dit ons land gaan affekteer asook ander lande ….
Lees dan gerus ook die laaste paar paginas van die boek: Die Vierkleur Wapper Weer van ,Siener' van Rensburg, waarin hy se dat hy 'n emmer vol bloed sien, die Afrikaner op sy kniee, alvorens ons hande sal vat met sommige state wat ons goedgesind is en SAAM sal regeer tot aan die suide van die Soedan ….
En vir diegene wat wil bly en nie wil ry nie, se ek REGISTREER spoed by die vvk.co.za en vul die VORM 16 (Grondteller) in as TEENVOETER vir die beplande onteiening wat die ANC in gedagte het ! Dit geld tov skole, kerke, boedels, trusts, aftree-oorde, hospitale, industriee, besighede ens.,ens,
As die Zoeloes alreeds 2.7miljoen hektaar grondgebied in Kwa-Zoeloe Natal in 'n trust stil-stil geplaas het , wat al sedert 1996 in die lewe geroep is, dan kan die Boere-Afrikanervolk dit ook doen of hoe?
Daar kan nog verskeie Oranias en Kleinfonteinkantonne wees, as ons ons koppe gebruik en ophou met bler!